কিন্তু শুধু আসন নিশ্চিত করলেই নারীবান্ধব গণপরিবহণ পুরোপুরি নিশ্চিত হবে তা বলা যাচ্ছে না। সম্প্রতি বাংলাদেশ উন্নয়ন গবেষণা প্রতিষ্ঠান এবং এ্যাকশন এইড বাংলাদেশের জরিপে দেখা গেছে নারীরা বিভিন্ন স্থানে যে হয়রানির শিকার হন বিশেষ করে যৌন হয়রানি তার ২৩ শতাংশই হয় গণপরিবহণে এবং এর ৫৬ শতাংশই ঘটে থাকে বাসে বা লেগুনায় উঠা নামার সময়।টিকেট কাউন্টারে ২২ এবং চালক ও কন্ডাক্টর দ্বারা ১৮ শতাংশ নারী হয়রানির শিকার হন। আর গণপরিবহণের ভেতরে এই হয়রানির মাত্রা ৪ শতাংশ। আবার গণপরিবহণে যাতায়তকারী অর্ধেক নারীই ভুগেন যৌন হয়রানির আতংকে। যাত্রী পরিবহণ কল্যাণ সমিতির হিসেবে ২০১৫ সালে বাসে যৌন হয়রানির শিকার হয়েছেন ৪৩ জন নারী।